recursal/SuperWikiNEXT-32B huggingface dataset:
**எர்மன் கார்ல் வோகல் (Hermann Carl Vogel)** (ஏப்பிரல் 3, 1841 - ஆகத்து 13, 1907) ஒரு செருமானிய வானியற்பியலாளர் ஆவார். இவர் சாக்சானிப் பேர்ரசின் இலீப்சிகுவில் பிறந்தார். இவர் 1882 முதல் 1907 வரை போட்சுடாமில் இருந்த வானியற்பியல் வான்காணகத்தின் இயக்குநராக இருந்தார். விண்மீன்களின் கதிர்நிரல் பகுப்பாய்வு செய்து பரவலான கண்டுபிடிப்புகல் செய்துள்ளார்.

வாழ்க்கை
--------

வோகல் 1641 இல் இலீப்சிகுவில் பிறந்தார். இவர் த்ந்தையார் ஒன்றிய பூர்கர்சுகூலனாக இருந்தவர். இவர் தான் இலீப்சிகுவில் முதல் பள்ளியை நிறுவியவர் ஆவார்.இவர் பெற்றெடுத மக்களில் ஆப்பிரிக்காவின் ஆய்வாளரும் வானியலாளரும் ஆகிய எடுவார்டு வோகல் (1829–1856, கவிஞரும் பாடகரும் ஆகிய ) எஇல்சே போல்கோ (1823–1899), எழுத்தாலரும் வெளியீட்டாளரும் மொழிபெயர்ப்பாளரும் ஆகிய ஜூலி டோம்கே (1827–1913) அடங்குவர். In 1862, வோகல் தன் படிப்பை டிரெசுடன் தொழில்நுட்பப் பல்கலைக்கழகத்தில் மேற்கொண்டார். இவர் 1863 இல் இலீப்சிகு பல்கலைக்கழகத்துக்குச் சென்றார். அங்கு இவர் கார்ல் கிறித்தியான் புரூகின்சிடம் உதவியாளராக பணிபுரிந்தார். அப்போது இவர் பிரீடுரிக் வில்கெல்ம் உருடோல்ஃப் எங்கல்மன் மேற்கொண்ட இரட்டை விண்மீன்களின் அளவீடுகளில் பங்கேற்றார்.

இவர் ஜேனாவில் தன் முனைவர் பட்ட்த்தை ஒண்முகில்கல், விண்மீன் கொத்துகள் ஆகியவை பற்றிய ஆய்வுக்காக பெற்றார். அதே ஆண்டில் சுட்டென்வார்த்தே போத்காம்புக்குச் சென்றார். இது கீல் நகருக்கு 20 கி.மீ தெற்கில் இருந்த காமர்கெர்னில் அமைந்துள்ளது .இங்கே இவர் முதன்முதலாக, வான்பொருள்களின் கதிர்நிரல் பகுப்பாய்வை மேற்கொண்டார்.. அப்போது இவருக்கு வில்கெல்ம் ஆசுவால்டு உலோக்சே உதவியாளர் ஆனார்.

இவர் 1874 இல் போட்சுடாமில் நிறுவப்பட்ட வானியற்பியல் வான்காணகத்தின் பணியாளராக இந்த வான்காணகத்தை விட்டு வெளியேறினார். அங்கு இவர் அந்நிறுவனத்தின் கருவிகளின் திட்டமிடலிலும் அமைப்பதிலும் ஈடுபட்டார். இதற்காக இவர் பிரித்தானியாவுக்கு 1875 கோடையில் ஆய்வுப் பயணம் மேற்கொண்டார்.

வோகல் 1882 முதல் 1907 வரை போட்சுடாம் வானியற்பியல் வான்காணகத்தில் இயக்குந்ராக இருந்தபோது அந்நிறுவனத்தை வானியர்பியலுக்கான உலக முன்னிலை நிறுவனமாக மாற்றினார். எர்மன் கார்ல் வோகல் 1907 இல் போட்சுடாமில் இறந்தார்.

தகைமைகள்
--------

**விருதுகள்**

* பிரெஞ்சு அறிவியல் கல்விக்கழகத்தின் வால்சு பரிசு (1890)

* அரசு வானியல் கழகப் பொற்பதக்கம் (1893)

* அமெரிக்கத் தேசிய அறிவியல் கல்விக்கழகத்தின் என்றி டிரேப்பர் பதக்கம் (1893)

* சாதனைக்கான இலாந்துசுகுரோனர் பதக்கம் (1898)

* இரிச்சர்டு சி. வைட் பர்ப்புள் தகைமைப் பதக்கம் (1899)

* புரூசு பதக்கம் (1906)

**இவரது பெயர் இடப்பட்டவை**

* நிலாவில் உள்ள குழிப்பள்ளம் வோகல்

* செவ்வாயில் உள்ள குழிப்பள்ளம் வோகல்

* குறுங்கோள் 11762 வோகல்.

மேற்கோள்கள்
-----------

1. 1 2  Joseph S. Tenn. "The Bruce Medalists: Hermann Carl Vogel". Sonoma State University. .
2. ↑  "Henry Draper Medal". National Academy of Sciences.. பார்த்த நாள்: 19 February 2011.

மேலும் படிக்க
-------------

* Frost, E. B. (1908). "Hermann Carl Vogel". *The Astrophysical Journal* **27**: 1–11. doi:10.1086/141520. Bibcode: 1908ApJ....27....1F. .

வெளி இணைப்புகள்
---------------

* ஆக்கங்கள் எர்மன் கார்ல் வோகல் இணைய ஆவணகத்தில்
* Short biography பரணிடப்பட்டது 2021-04-11 at the வந்தவழி இயந்திரம்
**சீமாட்டி மரியம் சோங்** அல்லது **சோங் ஆ மேய்** (ஆங்கில மொழி: *Chong Ah Mei*) என்பவர் மலேசியப் பிரதமர் துங்கு அப்துல் ரகுமான் அவர்களின் முதல் மனைவியாவார். துங்கு *மலேசியத் தந்தை* என்று அன்பாக அழைக்கப்படுகிறவர். மரியம் சோங் இஸ்லாமிய சமயத்தைத் தழுவிய பின்னர் அவருடைய பெயர் மரியம் சோங் அப்துல்லா என பெயர் மாற்றம் கண்டது.

சீமாட்டி மரியம் சோங் அப்துல்லாவின் தந்தையாரின் பெயர் *சோங் ஆ யோங்* (ஆங்கில மொழி: *Chong Ah Yong*). இவர் கெடா, அலோர் ஸ்டாரில் ஈய வணிகராகவும் செல்வந்தராகவும் இருந்தார். 1933 இல், துங்குவைத் திருமணம் செய்து கொண்டதும் இஸ்லாமிய சமயத்தைத் தழுவினார்.

சீன சயாமிய இரத்தக் கலவையைக் கொண்ட மரியம் சோங், திருமணத்திற்குப் பின்னர் மரியம் சோங் அப்துல்லா (ஆங்கில மொழி: *Meriam Chong Abdullah*) என தம் பெயரை மாற்றிக் கொண்டார்.

வாழ்க்கை குறிப்புகள்
--------------------

துங்கு அப்துல் ரகுமான், கூலிமில் துணை மாவட்ட அதிகாரியாகப் பணியாற்றத் தொடங்கிய போது மரியம் சோங் அப்துல்லாவைச் சந்தித்தார். துங்குவின் தாயார் செ மஞ்சரேலா தான், மரியம் சோங் அப்துல்லாவை மருமகளாகத் தேர்வு செய்தார் என்று சில வரலாற்று ஆவணங்களில் சொல்லப்படுகிறது.

துங்கு மறுப்பு தெரிவித்தும், அவர் பலவந்தப்படுத்தப்பட்டு திருமணம் செய்து வைக்கப்பட்டார் என்றும் சொல்லப்படுகிறது. இருப்பினும், அரச வழக்கப்படி, கெடா அரண்மனையில் அவர்களுக்கு திருமணம் செய்து வைக்கப்பட்டது.

இவர்களுக்கு இரு பிள்ளைகள். மூத்தவர் துங்கு கத்திஜா. அடுத்தவர் துங்கு அகமட் நெராங். துங்குவிற்கு 1935 இல் பாடாங் தெராப் வட்டாரத்தின் மாவட்ட அதிகாரியாக பதவி உயர்வு வழங்கப்பட்டது. பாடாங் தெராப் மலேரியா நோயினால் மிகவும் மோசமாகப் பாதிக்கப்பட்ட இடமாகும். இங்குதான் மரியம் சோங் அப்துல்லா, தம்முடைய இரண்டாவது குழந்தை துங்கு அகமட் நெராங்கை ஈன்றெடுத்தார்.

### மலேரியா காய்ச்சல்

கோலா நெராங் பகுதியில் மாவட்ட அதிகாரியாக துங்கு பணிபுரிந்ததின் தாக்கத்தினால் தன்னுடைய மகனுடைய பெயரிலும் நெராங் எனும் சொல்லை துங்கு இணைத்துக் கொண்டார். இரண்டாவது குழந்தை துங்கு அகமட் நெராங்கை ஈன்றெடுத்த 33வது நாளில், சீமாட்டி மரியம் சோங் அப்துல்லாவிற்கு, மிக மோசமான மலேரியா காய்ச்சல் கண்டது.

அவருக்கு பினாங்கில் சிறப்பான மருத்துவ சிகிச்சைகள் அளிக்கப்பட்டன. அப்போது, அலோர் ஸ்டாருக்கு வருகை புரிந்த ஓர் ஆங்கிலேய மருத்துவரும் மரியம் சோங் அப்துல்லாவிற்கு மருத்துவ சிகிச்சைகள் செய்தார். அந்த மருத்துவர் நீர்ப்பு இல்லாத குயினைன் மருந்தை மரியம் சோங் அப்துல்லாவின் உடலுக்குள் செலுத்தியதால் அவர் உயிர் துறந்தார் என்று சொல்லப்படுகிறது.

தம் மனைவியின் இறப்பைப் பற்றி துங்கு அதிகாரப்பூர்வமாக குற்றப் பத்திரிகை எதையும் சமர்ப்பிக்கவில்லை. அதற்குப் பதிலாக, கோலா நெராங் பகுதியில் மலேரியா கொசு ஒழிப்பு திட்டத்திற்கு நிதி ஒதுக்கித் தருமாறு மாநிலச் செயலகத்தைக் கேட்டுக் கொண்டார்.

முன்பு துங்கு நிதியுதவி கேட்ட போது மறுக்கப்பட்டது. சீமாட்டி மரியம் சோங் அப்துல்லாவின் இறப்பிற்குப் பின்னர்தான், துங்குவின் கோரிக்கை நியாயப்படுத்தப்பட்டு கோலா நெராங் பகுதியில் மலேரியா கொசு ஒழிப்பு திட்டம் தீவிரமாகச் செயல் படுத்தப்பட்டது.

மேற்கோள்கள்
-----------

1. ↑  "Elite Malays and Mixed Marriage". .
2. ↑  Lady Meriam was the daughter of a tin mining tycoon, Chong Ah Yong, in Thailand. She was of Thai Chinese heritage but converted to Islam upon marriage to Tunku in 1933.
3. ↑  "An English doctor from Alor Setar who visited her mistakenly gave her an injection of undiluted quinine that killed her instantly.". .

மேல் தகவல்கள்
-------------

* Putera Negara, 1987, Firma Publishing, Aziz Azarina Ahmad
ராஜமுந்திரியில் உள்ள சுதந்திரப் போராட்ட வீரர்கள் பூங்காவில் சிலகமார்த்தி லட்சுமி நரசிம்மம் சிலை
**சிலகமார்த்தி லட்சுமி நரசிம்மம்** (*Chilakamarti Lakshmi Narasimham*) (26 செப்டம்பர் 1867 - 17 ஜூன் 1946) ஒரு இந்திய நாடக ஆசிரியரும், புதின ஆசிரியரும் சிறுகதை ஆசிரியரும் ஆவார். இவர் தெலுங்கு மொழியில் எழுதினார். தெலுங்கு இலக்கியத்தில் பெரும் மாற்றத்தைக் கொண்டு வந்த வீரேசலிங்கம் நிறுவிய பாரம்பரியத்தில் வந்தவர். கயோபாக்யானம் (1909) மற்றும் கணபதி (1920) ஆகியவை இவரது சிறந்த நாடகங்கள்.

நரசிம்மம் இளமைப் பருவத்திலிருந்தே பார்வைக் குறைபாடுடையவராக இருந்தார். பட்டப்படிப்புக்குப் பிறகு பார்வையற்றவராகிவிட்டார். ஆயினும்கூட, இவர் ராஜமன்றியில் உள்ள அரசு கலைக் கல்லூரியில் தெலுங்கில் பயிற்றுவிப்பாளராகப் பணியாற்றினார். இவர் இந்திய சுதந்திரப் போராட்டத்தில் தீவிரமாக இருந்தார். "வெளிநாட்டு துணியை" தவிர்த்து, காதி வேட்டி, சட்டை, கோட் மற்றும் தலைப்பாகை அணிந்திருந்தார்.

ஆரம்ப கால வாழ்க்கை
------------------

சிலகமார்த்தி லட்சுமி நரசிம்மம் 1867 ஆம் ஆண்டு செப்டம்பர் 26 ஆம் தேதி ஆராம திராவிடலு பிரிவின் பிராமண குடும்பத்தில் மேற்கு கோதாவரி மாவட்டத்திலுள்ள வீரவாசரம் கிராமத்தில் இவரது தந்தை சிலகமார்த்தி வெங்கண்ணா மற்றும் தாயார் வெங்கடரத்னம்மா ஆகியோருக்கு மகனாகப் பிறந்தார்.  

கர்னல் ஜேம்ஸ் டோட் எழுதிய *அன்னல்ஸ் அண்ட் ஆண்டிக்விட்டிஸ் ஆஃப் ராஜஸ்தான்* என்ற புத்தகத்தை 1906-07 வாக்கில் *ராஜஸ்தானா கதாவலி என்ற தலைப்பில் மொழிபெயர்த்தார். இது இரண்டு தொகுதிகளாக வெளியிடப்பட்ட ராஜஸ்தானின் அரச வம்சங்களின் இருபத்தி நான்கு கதைகளைக் கொண்டிருந்தது.*

சுயசரிதை
--------

தனது நண்பர்களின் வேண்டுகோளின்படி, பார்வையின்மை மற்றும் முதுமை (75 வயது) இருந்தபோதிலும், சிலகமார்த்தி தனது 646 பக்கங்கள் கொண்ட *சுயசரிதமு*  என்ற பெயரில் தனது சுயசரிதையை 18 மார்ச் 1942 முதல் 12 ஜூலை 1942 வரை 4 மாதங்கள் மற்றும் 24 நாட்களில் எழுதினார்.

சான்றுகள்
---------

1. 1 2  Yal Narasiṃhārāvu, Vi. Vi (1993). *Chilakamarti Lakshmi Narasimham*. பன்னாட்டுத் தரப்புத்தக எண்:9788172014995. .
2. ↑  Babu, A. Satish. *Tourism development in India : a case study* New Delhi : A.P.H. Pub. Corp. 2008. ISBN 978-81-313-0346-7 ISBN 81-313-0346-2 p. 73
3. 1 2  V.V.L. Narasimha Rao.
4. ↑  Narasiṃhārāvu, Vi Vi Yal (1993) (in en). *Chilakamarti Lakshmi Narasimham*. சாகித்திய அகாதமி. பக். 10. பன்னாட்டுத் தரப்புத்தக எண்:978-81-7201-499-5. .
5. ↑  Sekaram, Kandavalli Balendu (1973) (in en). *The Andhras Through the Ages*. Sri Saraswati Book Depot. பக். 29. .
6. ↑  Chilakamarti Lakshmi Narasimham (1917) (in Telugu). *Rajasthana Kathavali* (Tenth ). Rajahmundry.. பார்த்த நாள்: 21 February 2021.
7. ↑  Chilakamarti Lakshmi Narasimham (1938) (in Telugu). *Rajasthana Kathavali, second volume*. Rajahmundry: Kondapalli Veera Venkayya.. பார்த்த நாள்: 22 February 2021.
8. ↑  Dr. Muktevi Bharathi, *Chilakamarti Jeevitam – Sahityam*, Visalandhra Publishing House, Hyderabad, 2001.
நவீனக் கண்ணோட்டமும், அணுகுமுறையும் உறுதியாக நிறுவப்பட்ட பின் ஒவ்வொரு துறையும் புரட்சிகரமான மாற்றங்களைக் கண்டது. அறிவியல் என்பது வளரக்கூடியது; ஆராய்ந்து அறியக் கூடிய மனித ஆற்றலே அதன் அடிப்படை என்றும் மாற்றமுடியாத இறை நெறிக்கொள்கைகள் அல்ல என்பதை நவீன சிந்தனைகள் நிலைநிறுத்தின. இதன்விளைவாக நவீன காலத்தில் அறிவியல் மனித வரலாற்றில் என்றும் காணாத அளவுக்கு பெருவளர்ச்சி பெற்றது. அனைத்துக் கொள்கைகளும் செய்முறையில் நிறுவப்பட்ட பின்னரே ஏற்றுக் கொள்ளப்பட்டன. இதனால் செய்முறை அறிவியல் வளர்ச்சியடைந்து தொழில்நுட்பம் முன்னேற்றம் கண்டது.

நவீனஅறிவியல் மற்றும் ஆராய்ச்சியின் அணுகுமுறைகளை முதன் முறையாக தத்துவ அடிப்படையில் தொகுத்தவர் ரெனெதேகார்த் (ReneDescartes)எனும்பிரெஞ்சுதத்துவவியலாளர் ஆவார். இவரை நவீன தத்துவம் மற்றும் அறிவியலின் தந்தை எனக் கருதுகிறார்கள்.

மேற்கோள்கள்
-----------

1. ↑  Galilei, Galileo (1974) *Two New Sciences*, trans. Stillman Drake, (Madison: Univ. of Wisconsin Pr. pp. 217, 225, 296–67.
2. ↑  Moody, Ernest A. (1951). "Galileo and Avempace: The Dynamics of the Leaning Tower Experiment (I)". *Journal of the History of Ideas* **12** (2): 163–93. doi:10.2307/2707514. .
3. ↑  Clagett, Marshall (1961) *The Science of Mechanics in the Middle Ages*. Madison, Univ. of Wisconsin Pr. pp. 218–19, 252–55, 346, 409–16, 547, 576–78, 673–82
**மந்தர்தேவி கோயில் நெரிசல்** (Mandher Devi temple stampede) என்பது இந்திய மாநிலமான மகாராட்டிராவில் சாத்தாரா மாவட்டத்தில் வய் அருகே உள்ள மந்தர்தேவி கோயிலில் 2005 சனவரி 25 செவ்வாய்க்கிழமை ஏற்பட்ட ஒரு நெரிசலாகும். சாகம்பரி பூர்ணிமாவின் பௌர்ணமி நாளில் வருடாந்த யாத்திரை மேற்கொள்வதற்காக மந்தர்தேவி கோயிலில் 300,000 பேர் ஒன்றுகூடியதால் இந்த நெரிசல் ஏற்பட்டது.  பக்தர்கள் இந்தக் கோயிலின் தெய்வத்திற்கு மிருக பலி அளிப்பதோடு நுழைவாயிலுக்கு அருகிலுள்ள மங்கிர்பாபா கோவிலில் தேங்காய்களை உடைத்து, கலுபாய் தேவியின் சிலையுடன் நடனமாடுவதும் அடங்கும். 

கலுபாய் தெய்வத்திற்கு பிரசாதமாக உடைக்கப்பட்ட தேங்காய் தண்ணீரினால் சில பக்தர்கள் கோயிலின் செங்குத்தான கல் படிகளில் தவறி விழுந்தனர் என நேரில் கண்டவர்கள் தெரிவித்தனர். பின்னர் அருகிலுள்ள கடைகளில் தீ விபத்தும் ஏற்பட்டது. எரிவாயு சிலிண்டர்கள் வெடித்தன. கோயிலுக்குச் செல்லும் செங்குத்தான மற்றும் குறுகிய மலைப்பாதையில் பலர் நசுக்கப்பட்டனர். மேலும் பலர் தீயில் எரிந்தனர். பம்பாய் உயர்நீதிமன்றத்தின் ஓய்வுபெற்ற நீதிபதி இராஜன் கோச்சர் என்பவர் தனது அறிக்கையில் குறிப்பிட்டுள்ளபடி, குடிபோதையில் சிலர் குழப்பத்தை உருவாக்கியதாக குற்றம் சாட்டப்பட்டது. இந்த நெரிசலில் 291 பக்தர்கள் இறந்தனர்.

குறிப்புகள்
-----------

1. ↑  Mandher Devi temple deadly stampede
2. ↑  Patil, Gangadhar (15 October 2013). "Madhya Pradesh temple stampede: 27 of 29 stampedes in country in last five years at religious places". New Delhi, India: Diligent Media Corporation. .
3. ↑  "Hundreds die in pilgrimage crush". .

வெளி இணைப்புகள்
---------------

* The Hindu Jan. 27, 2005 பரணிடப்பட்டது 2005-02-08 at the வந்தவழி இயந்திரம்
* BBC News Jan 26, 2005
* The Hindu Jan 26, 2005 பரணிடப்பட்டது 2005-02-07 at the வந்தவழி இயந்திரம்
* Express India Jan 26, 2005
* News India Jan 26, 2005
**மஞ்சள் கால் பச்சைப்புறா** (*yellow-footed green pigeon*, *Treron phoenicoptera*) என்பது ஒரு பச்சைப் புறா பறவையாகும். இப்பறவை இந்தியத் துணைக்கண்டத்தில் காணப்படுகிறது. இப்பறவை மகாராட்டிர மாநிலப் பறவையாகும். இப்புறா நாட்டுப்புறா பருமன் உள்ளதாகவும், இதன் உடல் மஞ்சள், ஊதாப்பச்சை, சாம்பல் வெளுப்பு கலந்த நிறமுடையது. இவை காடுகளிலும், பிடித்தமான பழங்கள் உள்ள தோட்டங்களிலும் காணப்படும்.

உடலமைப்பு
---------

33 செ.மீ. - ஆலிவ் தோய்ந்த பச்சைநிற உடலும் மஞ்சள் நிற மாற்பும் வயிறும் கொண்ட இதன் இறகுகள் இளஞ்சிவப்புப் பட்டைகளைக் கொண்டது. கழுத்தில் மஞ்சள் பட்டை உண்டு. கால்கள் மஞ்சள் நிறம். பெண்ணின் உடல் நிறம் சற்று மங்கலானது.

காணப்படும் பகுதிகள்
-------------------

தமிழகம் எங்கும் இலையுதிர் காடுகளைச் சார்ந்து பழமரங்கள் பழுக்கும் பருவத்திற்கேற்ப இடம் மாறித் திரிவது. வீட்டுத் தோட்டங்கள், சாலை ஓர மரங்கள், தோப்புகள் ஆகியவற்றைச் சார்ந்து 5 முதல் 10 வரையான கூட்டமாகத் திரளக் காணலாம்.

உணவு
----

பழம் உள்ள சிமிர்களில் கிளிகளைப் போல பக்கவாட்டிலும் தலைகீழாகவும் தொங்கியபடி தூரி ஆடி அருகில் உள்ள சிமிரில் உள்ள பழத்தைக் கவ்வப் பார்க்கும். தொண்டை நிறையப் பழங்களை அடக்கிக் கொள்ளும் பழக்கம் உடையவை. காலையிலும் மாலையிலும் உயரகிளைகளில் துணையோடு அமர்ந்து வெயில்காயும் பழக்கம் கொண்டது.

இனப்பெருக்கம்
-------------

மார்ச் முதல் சூன் வரை வெளியே தெரியாதபடி இலைகள் நிறைந்த கிளைகளில் குச்சிகளால் மேலை அமைத்து 2 முட்டைகள் இடும்.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Treron phoenicopterus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  Yellow-footed green pigeon to remain Maharashtra state bird. GovernanceNow.com June 28, 2011.
3. ↑  Rebello, S. Yellow-footed green pigeon retains the state bird tag. பரணிடப்பட்டது 2014-05-27 at the வந்தவழி இயந்திரம் *Hindustan Times* June 29, 2011.
4. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:65
**விஞ்சமுரி வெங்கட லட்சுமி நரசிம்ம ராவ்** (Vinjamuri Venkata Lakshmi Narasimha Rao; பிறப்பு 1887, இறந்த தேதி தெரியவில்லை) ஒரு இந்திய மேடை நடிகரும், தெலுங்கு-சமசுகிருத பண்டிதரும், எழுத்தாளருமாவார்.

பிதாபுரத்த படித்த இவர் மேடை நடிப்பில் ஈர்க்கப்பட்டார். மேலும் தனது 10 வயதில் வில்லியம் சேக்சுபியரின் மெர்ச்சன்ட் ஆப் வெனிஸ் என்ற நாடகத்தில் கிரேசியானா பாத்திரத்தில் நடித்தார். 1913ல் 'காக்கிநாடா அமெச்சூர்ஸ்' என்ற நாடக நிறுவனத்தில் சேர்ந்து கயோபாக்யானத்தில் கயா வேடத்தில் நடித்தார். அதே நாடகத்தின் நாடகப் போட்டிகளில் கூர்ம வெங்கட ரெட்டி நாயுடுவிடம் முதல் பரிசு பெற்றார். பாண்டவ விஜயத்தில் தர்மராஜாவாக நடித்தார். தர்மாவரம் சித்ரநளிநேயத்தில் பாகுகா பாத்திரம் இவருக்கு மிகவும் பிடித்தது. 1918 இல் விக்டோரியா பொது மண்டபத்தில் ராசபுத்திர விஜயம், பிரதாருத்ரியம், சாரங்கதாரா போன்ற நாடகங்களில் தோன்றினார்..

குடும்பம்
---------

பெண் எழுத்தாளர்கள் மற்றும் அஜந்தா பாணி விளக்கப்படங்களைக் கொண்ட *அனுசூயா* என்ற தெலுங்கில் முதல் பெண்கள் இதழைத் தொடங்கி பதிப்பித்த வெங்கடரத்னம்மாவை இவர் மணந்தார். தங்களின் மகளுக்கு அந்தப் பத்திரிகையின் பெயரையேச் சூட்டினர். இவருக்கு வின்ஜமுரி சீதாதேவி மற்றும் வின்ஜமுரி அனுசுயா தேவி என்ற இரண்டு மகள்கள் உள்ளனர். பெண்கள் உள்ளிட்ட குடும்ப உறுப்பினர்களை மொழிகளைக் கற்கவும் இலக்கியம் படிக்கவும் ஊக்குவித்தார். தெலுங்கு எழுத்தாளர் தேவுலபள்ளி கிருஷ்ண சாஸ்திரி இவருடைய மருமகனாவார். 

1967 இல் இந்திய அரசு இவருக்கு பத்மசிறீ விருது வழங்கி கௌரவித்தது.

சான்றுகள்
---------

* Luminaries of 20th Century, Potti Sreeramulu, Telugu University, 2005.
* Encyclopaedia Indica, Volume 2, Jagdish Saran Sharma, S. Chand, 1981

  


|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |


1. ↑
**ஏ. கே. கருணாகரன்** (5 திசம்பர் 1945 – 19 நவம்பர் 2022) இலங்கையின் பிரபலமான ஒரு கருநாடக இசைக் கலைஞர்.

வாழ்க்கைச் சுருக்கம்
--------------------

யாழ்ப்பாண மாவட்டம் வடமராட்சியில் கரவெட்டியில் பிறந்த கருணாகரன் நெல்லியடி மத்திய மகா வித்தியாலயத்தில் கல்வி பயின்றபொழுதே 6 ஆம் வகுப்பில் கருநாடக இசையில் பயிற்சி பெற ஆரம்பித்தார். 1961 இல் யாழ்ப்பாணம் இராமநாதன் இசைக்கல்லூரியில் சேர்ந்து பயிற்சி பெற்று சங்கீதரத்தினம் எனும் பட்டம் பெற்றார். அப்பொழுது, பிரபல இசை மேதை மகாராஜபுரம் சந்தானம் அக்கல்லூரியின் அதிபராகக் கடமை புரிந்தார். கருணாகரன், அதன் பின்னர் சென்னை அரசு இசைக் கல்லூரியில் மூன்று ஆண்டுகள் கற்று, சங்கீத வித்துவான், மற்றும் இசை கற்பிப்பதில் டிப்புளோமா பட்டமும் பெற்றார். சென்னையிலும் மகாராஜபுரம் சந்தானத்துடன் கச்சேரிகளில் பாடுவதற்கும் அவருக்குச் சந்தர்ப்பம் கிடைத்தது.

1969 இல் இலங்கை வானொலியில் இசை நிகழ்ச்சித் தயாரிப்பாளராகப் பணியாற்றினார். சிறிது காலத்தின் பின் அவர் அங்கு தமிழ் சேவையின் வாத்தியக் குழுவின் தலைவராகப் பணி உயர்வு பெற்றார். இராமநாதன் இசைக்கல்லூரி யாழ்ப்பாணப் பல்கலைக்கழகத்துடன் இணைக்கப்பட்டபோது, 1979ஆம் ஆண்டு முதல் 10 ஆண்டுகள் போதனாசிரியராகப் பணியாற்றினார்.

பின்னர் 1989ஆம் ஆண்டில் சிங்கப்பூர் இந்திய நுண்கலைக் கழகத்தில் இசை ஆசிரியராகப் பதவி பெற்றார். அங்கு கருணாகரன் 11 ஆண்டுகள் வரை பணியாற்றி, பல இசை அரங்கேற்றங்களை நடாத்தி கச்சேரி செய்யக்கூடிய பல மாணவர்களை உருவாக்கியபின் 2002ஆம் ஆண்டு இலங்கை திரும்பினார். பின்னர் கிழக்குப் பல்கலைக்கழகத்தின் சுவாமி விபுலானந்த இசை நடனக் கல்லூரியில் இசை விரிவுரையாளராக நான்கு ஆண்டுகள் பணி புரிந்தார். பின்னர் மீண்டும் யாழ். பல்கலைக்கழக இராமநாதன் நுண்கலைக் கழகத்தில் 2011 முதல் இசை விரிவுரையாளராகப் பணிபுரிந்து வந்தார். கருணாகரன் கர்நாடக இசையையும் பல இளம் கலைஞர்களை ஊக்குவிப்பதற்காகவும் ஆலாபனா எனும் சங்கீத சபாவை பல ஆண்டுகளாக கொழும்பில் நடத்தி வந்தார்.

இவர் எழுதிய "சங்கீதானுபவம்" என்ற நூல் 2011 சூன் மாதத்தில் கொழும்பில் வெளியிடப்பட்டது.

விருதுகள்
---------

* தேசநேத்ரு விருது (2014)
* வடமாகாண முதலமைச்சர் விருது (2014)

மேற்கோள்கள்
-----------

1. 1 2  "வடமாகாண முதலமைச்சர் விருது". *வீரகேசரி* (கொழும்பு): pp. 8. 1 நவம்பர் 2014.

வெளி இணைப்புகள்
---------------

* யூடியூபில் ஏ. கே. கருணாகரனுக்கு அஞ்சலி செலுத்தும் நிகழ்ச்சி - இலங்கை வானொலியில் 2022 நவம்பர் 22 இரவு 7.30க்கு ஒலிபரப்பானது.
* பவளவிழா காணும் இசையாளர் ஏ. கே. கருணாகரன்
* இசை உலகின் பெருந்தவமான பேராசான் ஏ.கே.கருணாகரன் | என் சண்முகலிங்கன் அஞ்சலி
Badminton playerவார்ப்புரு:SHORTDESC:Badminton player
**சோனு ஆனந்து சர்மா** (Sonu Anand Sharma) இந்தியாவைச் சேர்ந்த ஒரு காது கேளாத இறகுப்பந்தாட்ட வீரராவார். 1975 ஆம் ஆண்டு மார்ச்சு மாதம் 8 ஆம் தேதியன்று இவர் பிறந்தார். 1997 ஆம் ஆண்டு மற்றும் 2009 ஆம் ஆண்டுகளில் இரண்டு முறை காது கேளாதோர் ஒலிம்பிக்கு போட்டியில் சோனு ஆனந்து சர்மா இந்தியாவைப் பிரதிநிதித்துவப்படுத்தினார். தேசிய அளவிலான துடுப்பாட்ட வீரரான சோமேசு சர்மாவை இவர் திருமணம் செய்து கொண்டார். சோமியா சர்மா மற்றும் சக்சம் சர்மா என்ற இரு குழந்தைகளைப் பெற்றுள்ளார்.

2019 ஆம் ஆண்டு மார்ச்சு மாதத்தில் பன்னாட்டு மகளிர் தினத்துடனும், தற்செயலாக இவரது 46 ஆவது பிறந்தநாளில், நாரி சக்தி விருது இவருக்கு வழங்கப்பட்டது. தில்லி அரசு மற்றும் பெண்கள் சமூகத்திற்கான தில்லி ஆணையம் அமைப்புகள் இணைந்து சோனு ஆனந்து சர்மாவுக்கு இந்த கௌரவத்தை வழங்கின.  தொடர்புடைய இந்த மதிப்புமிக்க விருதைப் பெற்ற முதல் காதுகேளாத பெண்மணி என்ற பெருமையையும் இவர் பெற்றார்.

தொழில்
------

சோனு ஆனந்து சர்மா 1997 ஆம் ஆண்டு நடைபெற்ற கோடைகால காது கேளாதோர் ஒலிம்பிக் போட்டியின் போது, காது கேளாதோர் ஒலிம்பிக்கில் அறிமுகமானார். மற்ற முக்கிய வீரர்களான ராசீவ் பாக்கா மற்றும் ரோகித் பாக்கர் ஆகியோரையும் உள்ளடக்கிய கலப்பு குழு போட்டியில் இவர் தங்கப் பதக்கம் வென்றார். 2009 ஆம் ஆண்டு கோடைகால காது கேளாதோர் ஒலிம்பிக் போட்டிகளிலும் பங்கேற்று பதக்கமில்லாமல் போனார்.  பன்னாட்டு மற்றும் உள்நாட்டு அளவில் பூப்பந்து விளையாடி ஓய்வு பெற்ற பிறகு, காது கேளாதோருக்கான பன்னாட்டு விளையாட்டுக் குழுவின் உறுப்பினர்களில் ஒருவராக சேர்ந்தார்.  2017 கோடைகால காது கேளாதோர் ஒலிம்பிக்கில் இந்தியாவைப் பிரதிநிதித்துவப்படுத்தும் இறகுப்பந்தாட்ட அணியின் பயிற்சியாளர்களில் ஒருவராகவும் இவர் பணியாற்றினார்.

மேற்கோள்கள்
-----------

1. ↑  "Sonu Anand SHARMA" (in en-US). .
2. ↑  "International deaf and mute badminton player honoured by DCW - Times of India ►". 9 March 2019. .
3. ↑  "Delhi Commission for Women celebrates grit, fortitude; honours 28". .
4. ↑  "Sonu Anand Sharma, 1st deaf women to win Delhi government's Nari Shakti Award, has proven everyone wrong" (in en). 2 April 2019. .
5. ↑  "Welcome to All India Sports of the Deaf". .
6. ↑  "ICSD establishes Women in Sports Commission" (in en-US). .
**சதனம் வாசுதேவன்** (*Sadanam Vasudevan*) இந்தியாவின் கேரள மாநிலத்தைச் சேர்ந்த ஒரு தாள கலைஞர் ஆவார். பாரம்பரிய கேரள இசைக் கருவியான செண்டை என்ற தாள இசைக்கருவியில் இவர் தாளம் வாசிக்கிறார். தயம்பகா மற்றும் கதகளி ஆகிய இரண்டு நிகழ்ச்சிகளிலும் வாசுதேவன் நன்கு அறியப்பட்ட கலைஞராக உள்ளார்.  2013 ஆம் ஆண்டு கேரள அரசிடமிருந்து பல்லவூர் அப்பு மாரர் விருதைப் பெற்றார். 2019 ஆம் ஆண்டில் கேரள சங்கீத நாடக அகாடமி உறுப்பினர் தகுதியையும் பெற்றார்.

பிரித்தானிய இந்தியாவின் மலபார் மாவட்டத்தில் இருந்த அங்காடிபுரத்தில் கரீம்நாய்க்கல் மீனாட்சி அம்மாவுக்கும் சேனங்கரா கோபாலன் நாயருக்கும் மகனாக 1945ஆம் ஆண்டு பிறந்தார். சதனம் வாசுதேவன், ஏழாவது வயதில் செண்டை இசைக்கருவியை கற்கத் தொடங்கினார்.  பின்னர் பாலகாட்டில் ஒட்டப்பாலம் அருகே பேரூர் கிராமத்தில் முன்னணி கதகளி நிறுவனமான காந்தி சேவா சதனில் சேர்ந்தார், மேலும் பல்லசனா சந்திரமன்னாடியாரின் சீடராக தனது படிப்பைத் தொடர்ந்தார். பின்னாளில் இதே சதனத்தில் செண்டை ஆசிரியரானார்.  மட்டன்னூர் சங்கரன்குட்டி போன்ற பல புகழ்பெற்ற கலைஞர்களின் குருவாகத் திகழ்ந்தார். மத்தளம், இடக்கை, திமிலை இசைப்பதிலும் சதனம் வாசுதேவன் வல்லவராவார் .

மேற்கோள்கள்
-----------

1. 1 2 3  "Sadanam Vasudevan". Kerala Tourism. .
2. ↑  "ബിയാട്രിസിനും സദനം വാസുദേവനും വി. സുരേന്ദ്രനും : സംഗീത നാടക അക്കാദമി ഫെലോഷിപ്പ്" (in ml). *Mathrubhumi*. 17 September 2020. Archived from the original on 17 செப்டம்பர் 2020. .
3. ↑  "Resounding success". *The Hindu*. .
1889-1894 ஆம் ஆண்டுகளில் சனிச்சர்
**தினா சனிச்சர்** (Dina Sanichar) ஒரு காடு வாழ் குழந்தையாவார். இவர் 1866 முதல் 1894 வரையான காலத்தில் வாழ்ந்துள்ளார். 1872 ஆம் ஆண்டில் இந்தியாவின் உத்தரப்பிரதேசத்தில் உள்ள ஆக்ரா நகருக்கு அருகில் சிக்கந்திராவில் ஒரு குகையில் ஓநாய்களுக்கிடையில் 10 வயதாக இருந்தபோது இவர் கண்டறியப்பட்டார். புலந்த்சார் வேட்டைக்காரர்கள் இவரை அப்போது கண்டுபிடித்தனர். இருபது ஆண்டுகளுக்கும் மேலாக மற்ற மனிதர்களிடையே தினா சேர்ந்து வாழ்ந்தார். புகைப்பிடிக்க கற்றுக் 
கொண்டாலும் கடைசி வரை பேச மட்டும் கற்றுக் கொள்ளவில்லை. வாழ்நாள் முழுவதும் பலவீனமடைந்தவராகவே இருந்தார்..

மேற்கோள்கள்
-----------

1. 1 2  Malson, Lucien (1972). *Wolf children and the problem of human nature*. New York and London: Monthly Review Press. பக். 45. பன்னாட்டுத் தரப்புத்தக எண்:9780902308244. .
2. ↑  Ferris, George C. (3 June 1902). *Sanichar the Wolf-Boy of India*. New York City. பக். 20. .
3. ↑  Zingg, Robert M. (1940). "Feral man and extreme cases of isolation". *The American Journal of Psychology* **53** (4): 487-517. .
சுளகு
முறம்

சுளகு நடனம்
யாழ்ப்பாணத்து முறம்
**முறம்** (அல்லது **சொலவு**, இலங்கை வழக்கு: **சுளகு**) என்பது தானியங்களை உமி, கல் போன்றவற்றிலிருந்து பிரித்தெடுக்க ஈழ, தமிழக கிராமப்புறங்களில் பயன்படுத்தப்படும் ஒரு எளிமையான கருவி  இவ்வாறு பிரித்தெடுப்பதை புடைத்தல் என்பர். விவசாயிகளின் இல்லங்களில் இது பரவலாக காணப்படும். மூங்கில் பட்டைகொண்டு முடையப்பட்டு விளிம்புகள் கட்டப்பட்ட முறம், அடிப்பகுதியில் அகண்டும் நுனிப்பகுதியில் குறுகியும் ஒரு முக்கோண வடிவில் இருக்கும். இலங்கையில் பனை ஈர்க்கு கொண்டு முடையப்பட்ட சுளகுகள் அதிகம் பயன்பாட்டில் உள்ளன. சில சமயங்களில் நெடுநாட்கள் பயனிலிருப்பதற்காக முறத்தின் அடிப்புறம் பசுவின் சாணத்தால் மெழுகப்பட்டிருக்கும்.

பயன்படுத்தப்படும் முறை
----------------------

முறத்தை பயன்படுத்த நல்ல பயிற்சி வேண்டும். முறத்தில் இருக்கும் கல்/உமி கலந்த தானியத்தை மெதுவாக தட்டி/வீசி எழுப்பி அதை மீண்டும் பிடிக்க வேண்டும். தானியத்திற்கும், கலப்பு பொருளுக்கும் உள்ள எடை வேறுபாட்டால் அவை வேவ்வேறு இடங்களில் விழும். இதை தொடர்ந்து செய்யும்பொழுது தானியம் ஒரு புறமாகவும் கலப்பு பொருள் ஒரு புறமாகவும் பிரியும்.

### தெள்ளேணம்

தெள்ளுதல் நாவுதல் புடைத்தல் கொழித்தல் முதலியன அரிசி ஆக்கும் மகளிர் முறச்செயல்கள் ஆகும். குறுநொய்யையும்,மணியையும் பிரிக்கத் தெள்ளுவர். தெள்ளுங்கால் முறத்தின் முகப்பு மேலே தூக்கியிருக்கும். அஃது ஏணம் (உயர்வு) ஆகும். பாடிச் செய்யும் செயலே ஆடலாக எண்ணப்பட்டது.

பண்டைய தமிழ் சமூகத்தில் முறம்
-----------------------------

* நெற்கலத்தில் முறத்தைக்கொண்டு நெல்லை ஒரு தமிழ்ப் பெண்மணி தூற்றிக்கொண்டிருந்த பொழுது, புலி ஒன்று தாக்க வந்ததாகவும், அந்த மங்கை புலிக்கு அஞ்சாமல் முறத்தைக் கொண்டே அதை விரட்டியதாகவும் ஒரு கதை வழக்கத்தில் உள்ளது. தமிழ்ப் பெண்களின் பயமின்மைக்கு எடுத்துக்காட்டாக இக்கதையை கூறுவர். இக்கதையின் நினைவாக புலியை முறம் கொண்டு ஒரு தமிழ் மங்கை விரட்டுவது போன்ற ஒரு சிற்பத்தை மாமல்லபுரத்தில் தமிழக அரசு நிறுவியுள்ளது.

* பண்டைய பாடல்களில் ஒன்று

> இருந்து முகம் திருத்தி  
> 
> 
> 
> ஈரொடு பேன் வாங்கி  
> 
> விருந்து வந்தது என்று விளம்ப  
> 
> வருந்திமிக  
>  
> ஆடினாள் பாடினாள்   
> 
> ஆடிப் பழ**முறத்தால்**  
> 
> 
> 
> சாடினாள் ஓடோடத் தான்
> 
>

மேற்கோள்கள்
-----------

1. ↑  தரு 13: மறப்பெண் எனும் ‘முற’ப்பெண்! தி இந்து தமிழ் 07 ஜூலை 201
**சதுர்புச்சு இசுதான்** (*Chaturbhuj Sthan*) என்பது இந்தியாவின் பீகார் மாநிலத்தில் உள்ள முசாபர்பூரில் அமைந்துள்ள ஒரு சிவப்பு விளக்கு மாவட்டமாகும். இப்பகுதி முகலாயர் காலத்திலிருந்தே இருந்ததாகக் கூறப்படுகிறது. மேலும் இப்பகுதியில் 3,500 எண்ணிக்கைக்கும் மேற்பட்ட பாலியல் தொழிலாளர்கள் வசிக்கின்றனர். இப்பகுதி-கடந்த நூற்றாண்டின் பெரும்பகுதியில் பிரபலமடைந்தது. அல்லது இதன் குடியிருப்பாளர்கள் பெரும்பாலும் அதிகார வர்க்கத்தினரால் ஒதுக்கப்பட்டு வாழ்ந்தனர். அங்கு அமைந்துள்ள சதுர்புச்சு இசுதான் கோவிலில் இருந்து இப்பகுதிக்கு அப் பெயர் வைக்கப்பட்டுள்ளது. 

சதுர்புச்சு இசுதான் பகுதியில் பாலியல் தடுப்பு நடவடிக்கைகளில் சிக்கல் உள்ளது. ஏனெனில் இப்பகுதி ஒரு கிலோமீட்டர் நீளமுள்ள பாதையை அடிப்படையாகக் கொண்டுள்ளது. அங்கு பெண் பாலியல் தொழிலாளர்கள் முச்ரா நடனத்தை வாடிக்கையாளர்களுக்காக ஆடுகின்றனர்.

மேற்கோள்கள்
-----------

1. ↑  "Rani Begum, ex-courtesan, now helps heal the lives of her sisters". *OutlookIndia.com*. 25 June 2016 அன்று பார்க்கப்பட்டது.
2. ↑  "Even sex workers did not lag behind in human chain formation - Times of India". *IndiaTimes.com*. 19 December 2017 அன்று பார்க்கப்பட்டது.
3. ↑  Nair, P. M.; Sankar Sen (police officer) (2005) (in en). *Trafficking in Women and Children in India*. Orient Blackswan. பக். 366–367. பன்னாட்டுத் தரப்புத்தக எண்:9788125028451. .
4. ↑  "Bihar Diary: Dying art, forgotten voters - Muzaffarpur's Mujra Girls". *India Today*. 31 October 2015. 19 December 2017 அன்று பார்க்கப்பட்டது.
**மகாராசா கிசான் பான்** (*Maharaj Kishan Bhan*) (9 நவம்பர் 1947 - 26 ஜனவரி 2020) என்பவர் இந்தியாவினைச் சார்ந்த குழந்தை மருத்துவர் மற்றும் மருத்துவ விஞ்ஞானி ஆவார். இவர் புனேவின் இராணுவ மருத்துவக் கல்லூரியில் மருத்துவ பட்டமும் (1969) மற்றும் சண்டிகரில் முதுகலை மருத்துவ கல்வி மற்றும் ஆராய்ச்சி நிறுவனத்தில் எம்.டி பட்டமும் பெற்றார். வயிற்றுப்போக்கு நோய்கள் மற்றும் குழந்தை ஊட்டச்சத்து ஆகிய துறைகளில் அகில இந்திய மருத்துவ அறிவியல் நிறுவனத்தில் பொதுச் சுகாதார முனைவர் பட்ட பின் ஆய்வுகளை மேற்கொண்டார். ஜவஹர்லால் நேரு பட்ட மேற்படிப்பு மருத்துவ கல்வி மற்றும் ஆராய்ச்சி நிறுவனத்தின் (ஜிப்மர்) தலைவராக பணியாற்றியுள்ளார்.

பான், பாரத் பயோடெக் இன்டர்நேஷனலுடன் இணைந்து ரோட்டா தீநுண்மி தடுப்பூசியை உருவாக்கினார். இவர் 2012 வரை இந்திய அரசின் உயிரிதொழில்நுட்பவியல் துறையின் செயலாளராக பணியாற்றினார். பான்புதிதாக உருவாக்கப்பட்ட BIRACஐ தோன்றக் காரணமாக இருந்தார். இது கல்வியாளர்களுடன் இணைந்து தொழில்துறை தயாரிப்பில் வளர்ச்சியை ஏற்படுத்தும் என்று எதிர்பார்க்கப்படுகிறது. இந்த முயற்சி நாட்டில் உற்பத்தி வளர்ச்சியை அதிகரிப்பதாகும். இதற்காக பானுக்கு பி.ஆர்.ஐ.சி-யைச் சேர்ந்த ரேணு சுவரூப்பு மற்றும் ரவி தார் ஆகியோர் உதவினார்கள். இவர் தேசிய மருத்துவ அறிவியல் குழுமத்தின் தேர்ந்தெடுக்கப்பட்ட உறுப்பினர் ஆவார். இவருக்கு 1990ஆம் ஆண்டில் மருத்துவ அறிவியல் பிரிவில் இந்தியாவின் மிக உயர்ந்த அறிவியல் விருதான சாந்தி ஸ்வரூப் பட்நகர் விருது வழங்கப்பட்டது. இவர் கொள்கை வகுப்பிற்குப் பொறுப்பானவர் மற்றும் இந்திய அரசு வழங்கிய அனைத்து முக்கிய தேசிய அறிவியல் விருது தேர்வுக்குழுவில் உறுப்பினராக இருந்தார்.

பரிசுகள் மற்றும் கவுரவங்கள்
---------------------------

* ஜீனோம் வேலி மேம்பாட்டு விருது - பயோ ஆசியா (2013)
* குடிமை பணிக்கான பத்ம பூசண் - 2013.
* குழந்தை ஆராய்ச்சிக்கான போலியன் பரிசு - 2003
* உயிரித்தொழில்நுட்ப தயாரிப்பு மற்றும் செயல்முறை மேம்பாடு மற்றும் வணிகமயமாக்கல் விருது - 2003
* அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் விருது-1990
* ரான்பாக்ஸி தேசிய விருது - 1990
* தேசிய மருத்துவ அறிவியல் கழகத்தின் எஸ்.எஸ். மிஸ்ரா விருது - 1986
* இந்திய குழந்தை மருத்துவ கழகத்தின் எஸ்.டி அச்சார் தங்கப் பதக்கம் - 1984

மேற்கோள்கள்
-----------

1. ↑  "President, JIPMER". .
2. ↑  "Shaping Technologies into Real Life Programs". .
3. ↑  "List of Fellows — NAMS". National Academy of Medical Sciences. 2016. .
4. ↑  "Full list of winners of the Shanti Swaroop Prize". .
5. ↑  "Speakers Bios". .
6. ↑  "Padma Bhushan Dr MK Bhan to get Genome Valley Excellence Award today - BioSpectrum Asia". .
7. ↑  "Padma Awards Announced". Ministry of Home Affairs (India). 25 January 2013. .
**வில்லியம் பிராங்கிளின்** அல்லது **பில்லி கிரகாம்** (*Billy Graham*, நவம்பர் 7, 1918 - பெப்ரவரி 21, 2018) அமெரிக்காவைச் சார்ந்த கிறித்தவ நற்செய்தியாளர். தெற்கத்திய ஞானஸ்நான சபையின் ஊழியராக கிறிஸ்தவ வாழ்கையைத் தொடங்கிய இவர், உலகக் கிறிஸ்தவர்கள் மத்தியில் பிரபலமடைய ஆரம்பித்தது 1949ல் தான். இவர் மிகப்பெரிய உள்ளரங்கு மற்றும் வெளியரங்கு கூட்டங்களை நடத்தி மக்களை ஈர்த்தார். இவரது வானொலி மற்றும் தொலைக்காட்சி பிரசங்கங்கள் இன்றும் பல நாடுகளில் ஒலிபரப்பப்பட்டு வருகின்றன.

பில்லி கிரஹாம் பிரசங்கித்த நாடுகள்
இவர் அமெரிக்காவின் பல அதிபர்களுக்கு ஆன்மீக ஆலோசகராக இருந்துள்ளார். அவர்களில் டுவைட் டி ஐசன்கோவர், லின்டன் ஜான்சன் மற்றும் ரிச்சர்டு நிக்சன் போன்றோர் இவருக்கு மிகவும் நெருக்கமானவர்களாக அறியப்பட்டனர். குடிசார் உரிமைகள் இயக்கம் அமெரிக்காவில் நடைபெற்றுக் கொண்டிருந்த காலத்தில் இவர் தனது எழுப்புதல் கூட்டங்களுக்கு வரும் இருவினத்தவருக்கும் ஒரே மாதிரியான நாற்காலிகள் வழங்கப்பட வேண்டும் என கோரினார். இதன் தொடர்ச்சியாக 1957ம் ஆண்டு நியூயார்க் நகரத்தில் நடந்த கூட்டத்தில் அவ்வியக்கத்தின் தலைவரான மார்ட்டின் லூதர் கிங்கை தன்னுடன் சேர்ந்து போதிக்க அழைத்தார். மேலும் 1960ம் ஆண்டு திரு கிங் அவர்கள் கைது செய்யப்பட்டபோது இவர்தான் அவரை பிணையில் எடுத்து சிறையிலிருந்து வெளியே கொண்டுவந்தார்.

மேற்கோள்கள்
-----------

1. ↑  "Indepth: Billy Graham". CBC. Archived from the original on December 11, 2013.. பார்த்த நாள்: December 1, 2011.
2. ↑  "Pilgrim Preacher: Billy Graham, the Bible, and the Challenges of the Modern World". Museum of the Bible. 21.4.2020
**பியூட்டி சர்மா பருவா** (பிறப்பு 18 ஜூன் 1951) இந்தியாவின் அசாமியின் நாட்டுப்புற இசை, இந்திய பாரம்பரிய இசை, கஜல்(இசை) மற்றும் அசாமின் பஜன் பாடகர்களில் மிகவும் பிரபலமான மற்றும் மிகவும் மதிப்பிற்குரிய ஒருவர். அசாமின் மெலடி குயின் மற்றும் பியூட்டி பைடூ என மிகவும் பிரபலமாக அறியப்பட்ட இவர் அகில இந்திய வானொலி, தூர்தர்ஷன், ஆல்பங்கள் மற்றும் பிறவற்றிற்காக ஆயிரத்துக்கும் மேற்பட்ட பாடல்களைப் பதிவு செய்துள்ளார். இவரது முதன்மை மொழியாக அசாமிய மொழி மற்றும் இந்தி மொழிகளில் இருந்தாலும் ஆறு பிராந்திய இந்திய மொழிகளில் பாடல்களைப் பாடியுள்ளார். பியூட்டி பருவா, 1976 இல் *தி டெய்லி டெலிகிராப்*பில் மேன் வித் மெலடி ஹிஸ் பென் என்று புகழப்பெற்ற எழுத்தாளரும் பாடலாசிரியருமான த்விஜேந்திர மோகன் ஷர்மாவை (1948-2006) 1976 இல் திருமணம் செய்து கொண்டார்.

ஆரம்ப கால வாழ்க்கை
------------------

பியூட்டி ஷர்மா பருவா மேல் அசாமின் கோலாகாட்டின் டஃபாலேட்டிங் தேயிலைத் தோட்டத்தில் பிறந்தார். அவரது தந்தை புவனேஷ்வர் பருவா, தேயிலை தோட்ட மேலாளர் மற்றும் அவரது தாயார் பெயர் நிர்மலா தேவி ஆவார். 

பியூட்டி சர்மா பருவா 3 வயதில் ஜோர்ஹாட்டிலிருந்து வெவ்வேறு குருக்களிடமிருந்து மென் நாட்டுப்புற இசையில் தனது ஆரம்ப பாடங்களை கற்றார். 5 வயதிலிருந்தே, டஃபாலேட்டிங் தேயிலைத் தோட்டத்தில் தேயிலை தோட்டத் தொழிலாளர்களின் குழந்தைகளுக்கு நாட்டுப்புறப் பாடல்களைக் கற்பிக்கத் தொடங்கினார், மேலும் 6 வயதில் குழந்தை நாட்டுப்புற பாடகியாக உருவெடுத்தார். 1958 ஆம் ஆண்டில், அவருக்கு 7 வயதாக இருந்தபோது, சுதந்திர இந்தியாவின் முதல் பிரதமரான பண்டித ஜவஹர்லால் நேருவால் அவரது பாடும் திறனுக்கான வசதி செய்யப்பட்டது. 9 வயதிலிருந்தே, ராஜ்மோகன் தாஸ், துளசி சக்ரவர்த்தி, அனில் தத்தா, லட்சி சைக்கியா மற்றும் பண்டிட் மோதிலால் சர்மா போன்ற கிரானா கரானா மற்றும் இந்தூர் கரானாவில் இருந்து இந்திய பாரம்பரிய இசையில் பயிற்சி பெற்றார். பேகம் அக்தரால் தாத்ரா, தும்ரி மற்றும் கஜ்ரி போன்ற பிற மென் பாரம்பரிய இசை பாணிகளையும், பால் கவுதமின் கசல் (இசை) போன்றவற்றிலும் பயிற்சி பெற்றார்.

பாடும் தொழில்
-------------

### 1960 களில் ஆரம்பகால வாழ்க்கை

1960 களில் இருந்து, பியூட்டி சர்மா பருவா அகில இந்திய வானொலி குவகாத்தி, ஷில்லாங், ஜோர்கட் மற்றும் திப்ருகார் ஆகியோரால் ஒளிபரப்பப்பட்ட அவரது பாடல்கள் மூலம் பிரபலமடையத் தொடங்கினார். அஸ்ஸாமி நாட்டுப்புற இசையை விட கஜல், பஜன் மற்றும் இந்திய பாரம்பரிய இசையால் அவர் மிகவும் பிரபலமடைந்தார். குவகாத்தி அகில இந்திய வானொலியால் பதிவு செய்யப்பட்ட அவரது முதல் பாடல், 1968 இல் நூருல் ஹக் எழுதி ஜிது தபன் இசையமைத்த துமலோய் மோனோட் போர் என்பதாகும். இந்த பாடல் 1972 இல் பூபன் அசாரிகாவுடன் இருவர் பாடுவதற்குரிய இசை பாடலாக பதிவு செய்யப்பட்டது. அகில இந்திய வானொலியில் அவரது இரண்டாவது பதிவு 1968 இல் ஓ ரோஜோனிகொண்டா ஆகும். இந்த பாடல் லிலா கோகோய் எழுதியது மற்றும் லக்கி சைக்கியா இசையமைத்தார். அசாமில் ராகம் சார்ந்த பாடல்களைப் பாடும் சில பாடகர்களில் ஒருவராக இவர் ஆரம்பகால புகழ் பெற்றார், பின்னர் சவுவா நீல் நீல் (1969) மற்றும் மோன் திலு டோமாக் (1969) உள்ளிட்ட 50 க்கும் மேற்பட்ட பாடல்களைப் பதிவு செய்தார்.

குறிப்புகள்
-----------

1. ↑  "Dwijendra Mohan Sharma". The Daily Telegraph. 26 July 2007. .
2. ↑  Enajori (21 September 2004). "Musical Minds". Enajori. .
**திருப்பூர் கந்தபெருமாள் கோயில்** என்பது தமிழ்நாட்டில் திருப்பூர் மாவட்டம், திருப்பூர் என்னும் ஊரில் அமைந்துள்ள ஒரு முருகன் கோயில் ஆகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கந்தப்பெருமான், வள்ளி, தெய்வாணை சன்னதிகளும், விநாயகர் நவக்கிரகம் உபசன்னதியும் உள்ளன. இங்குக் கோயில் தேர் உள்ளது. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. தை மாதம் தைப்பூசம், முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை, திருவிழாவாக கொண்டாடப்படுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.

வெளி இணைப்புகள்
---------------

* GeoHack - திருப்பூர் கந்தபெருமாள் கோயில்
எம்.ஜி.எம். டிஸ்னி வேல்ட்
**எம்.ஜி.எம். டிஸ்ஸி வேல்ட் (MGM Dizzee World)** என்பது தமிழ்நாட்டின் சென்னையில் உள்ள ஒரு பொழுதுபோக்குப் பூங்கா ஆகும். இது கிழக்குக் கடற்கரைச் சாலையில் அமைந்துள்ளது. பூங்காவில் புனைக்கால்வாய், பெர்ரிஸ் சக்கரம், சிலந்தி ஸ்பின், ரோலர் கோஸ்டர், வேடிக்கை மலை, இடி கார்கள், சூப்பர் ட்ரூப்பர் போன்றவையும், நீர் விளையாட்டு உலகம் ஆகியவற்றைக் கொண்டுள்ளது. மேலும் பருவகால சிறப்பு நிகழ்ச்சிகளும் நடக்கின்றன.

இது எம்.ஜி.எம். குழுமத்தைச் சேர்ந்தது ஆகும்.

இந்தப் பூங்கா 2000 களின் துவக்கத்தில் பனி பள்ளத்தாக்கு அனுபவம் போன்ற சிறப்பு அம்சங்கள் போன்றவற்றை அறிமுகப் படுத்தியது. மேலும் பனி மூடிய மலை, ஒரு பனி மனிதன், செயற்கைப் பனி மழை போன்றவையும் உள்ளன.

மேலும் காண்க
------------

  

* சென்னை சுற்றுலா
* கிழக்குக் கடற்கரைச் சாலை

மேற்கோள்கள்
-----------

1. ↑  "http://hindu.com/thehindu/thscrip/print.pl?file=2003071001040300.htm&…". 2013-01-25. .
2. ↑  Official website of MGM Group of Companies
3. ↑  MGM Entertainment plans Rs 400-cr hotel in Chennai
4. ↑  "The Hindu : MUTTUKADU: Snow in summer". *web.archive.org*. 2010-10-23. Archived from the original on 2010-10-23. 2022-09-24 அன்று பார்க்கப்பட்டது.CS1 maint: unfit url (link)
**மிலன் மேளா** *(Milan Mela)* இந்தியாவின் கொல்கத்தா நகரில் முதன்மை கண்காட்சி மற்றும் மாநாட்டு மையமாக திகழ்கிறது. 31,894 சதுர மீட்டர் (343,300 சதுர அடி) பரப்பளவு கொண்ட கண்காட்சி இடத்தைக் கொண்ட கொல்கத்தாவின் மிகப்பெரிய கண்காட்சி மையமாக இது கருதப்படுகிறது.  
மிலன் மேளா வளாகம் மேற்கு வங்க அரசாங்கத்தின் மேற்கு வங்க வர்த்தக மேம்பாட்டு அமைப்புக்குச் சொந்தமானதாகும். இவ்வமைப்பே வளாகத்தை நிர்வகிக்கவும் செய்கிறது. 
மேற்கு வங்க வர்த்தக மேம்பாட்டு அமைப்பு என்பது மேற்கு வங்கத்திற்கான வர்த்தகம் மற்றும் வணிக வாய்ப்புகளை மேம்படுத்துவதை பிரதான நோக்கமாகக் கொண்டு மாநில வர்த்தக மற்றும் தொழில்துறை முன்னெடுத்த ஒரு முயற்சியாகும்.

மீள்பார்வை
----------

மேற்கு வங்காள மாநிலத்தில் வர்த்தகம் மற்றும் தொழில், கலை மற்றும் கலாச்சாரம் மற்றும் பிற சேவைகளை மேம்படுத்துவதற்காக ஒரு நியாயமான வர்த்தக வளாகத்தை வழங்கும் நோக்கில் மிலன் மேளா 2008 ஆம் ஆண்டு கட்டப்பட்டது.  கலை மற்றும் கலாச்சாரம், பிற சேவைகள், பொழுதுபோக்கு ஆகியவற்றை மேம்படுத்துவதற்காகவும் தேசிய மற்றும் சர்வதேச வர்த்தக கண்காட்சிகள், கண்காட்சிகள் மற்றும் மாநாடுகள் மற்றும் பிற நிகழ்வுகளை ஒழுங்கமைக்கவும், உள்ளூர், தேசிய மற்றும் வர்த்தகம் மற்றும் தொழில்துறையை மேம்படுத்துவதற்காகவும் அல்லது மாநிலத்தின் பிற இடங்களில் சர்வதேச கண்காட்சிகள் நடத்தவும் இதுபோன்ற வளாகங்களை கட்ட மேற்கு வங்க வர்த்தக மேம்பாட்டு அமைப்பும் திட்டமிட்டது. இந்தியா மற்றும் வெளிநாடுகளில் உள்ள பிற நவீன வசதிகளுடன் இந்த வளாகத்தில் வர்த்தக கண்காட்சி நடத்தப்பட்டால் சிறிய கூட்டங்கள் முதல் பெரிய கண்காட்சிகள் வரையிலான நிகழ்வுகளை நடத்துவதற்கு மற்றவர்கள் ஊக்குவிக்கப்படுவார்கள் என்று அரசாங்கம் நம்பியது. கைவினைப் பொருட்கள் முதல் கனரக இயந்திரங்கள், அச்சிடுதல் மற்றும் அச்சிடும் இயந்திரங்கள், வாகனங்கள் வரையிலான பொருட்களைக் காண்பிப்பதற்காக இந்த வளாகம் வடிவமைக்கப்பட்டுள்ளது.

மேற்கோள்கள்
-----------

1. ↑  "Corporate Information". West Bengal Trade Promotion Organisation.. பார்த்த நாள்: 25 January 2014.
2. ↑  "Milan Mela Ground". Archived from the original on 26 January 2014.. பார்த்த நாள்: 25 January 2014.
3. ↑  "Corporate Information". West Bengal Trade Promotion Organisation.. பார்த்த நாள்: 25 January 2014.
**அலெக்சாண்டர் லூயிசு பீல்** (Alexander Louis Peal) மேற்கு ஆப்பிரிக்க நாடான லைபீரியாவைச் சேர்ந்த கானகப் பணியாளர் மற்றும் பாதுகாவலர் ஆவார். தனது சொந்த நாட்டின் பல்லுயிர் மற்றும் இயற்கை பாரம்பரியத்தை பாதுகாக்க மேற்கொண்ட முயற்சிகளுக்காக இவருக்கு 2000 ஆம் ஆண்டில் மதிப்புமிக்க பன்னாட்டு கோல்ட்மேன் சுற்றுச்சூழல் விருது வழங்கப்பட்டது.  குள்ள நீர்யானை ஆராய்ச்சியாளர் பிலிப் ராபின்சனுடன் பணிபுரிந்த பீல், 1983 ஆம் ஆண்டில் சப்போ தேசிய பூங்காவாக நிறுவப்பட்ட பகுதியை ஆய்வு செய்து லைபீரியாவின் முதல் அதிகாரப்பூர்வ தேசிய பூங்காவை உருவாக்கினார் .

லைபீரியாவின் இயற்கையைப் பாதுகாப்பதற்காக உருவாக்கப்பட்ட இலாப நோக்கற்ற சங்கத்தின் தலைவர் மற்றும் தலைமை நிர்வாக அதிகாரியாக பீல் உள்ளார்,  பொதுவான சிம்பன்சி ( *பான் டிரோக்ளோடைட்டுகள்)* வகை விலங்குகளைப் பாதுகாப்பதில் பீலுக்குள்ள ஆர்வம் மற்றும் ஆராய்ச்சிக்காக பன்னாட்டு இயற்கைப் பாதுகாப்புச் சங்கத்தின் உயர்பாலூட்டி அறிஞர்கள் குழுவின் உறுப்பினராக உள்ளார்.

1992 ஆம் ஆண்டில் பீல் நாடுகடத்தப்பட்டிருந்தபோதும்  லைபீரியாவில் பாதுகாப்பு முயற்சிகளை தொடர்ந்து உயிரோடு வைத்திருக்க லைபீரியாவில் இயற்கை பாதுகாப்பு புதுப்பித்தல் சங்கத்தை  பீல் நிறுவினார். 1997 ஆம் ஆண்டு  லைபீரியாவில் போர் நிறுத்தப்பட்ட சில வாரங்களுக்குள் சப்போ தேசிய பூங்கா மற்றும் அதைச் சுற்றியுள்ள சமூகங்களின் நிலையை மதிப்பிடுவதற்காக சர்வதேச அமைதி காக்கும் படையினருடன் சேர்ந்து ஒரு சிறிய குழுவை இவர் வழி நடத்தினார். பீல் 1998 ஆம் ஆண்டு மன்ரோவியாவுக்குத் திரும்பி நாட்டின் பாதுகாப்பு நடவடிக்கைகளை மீண்டும் தொடங்கினார். 1999 ஆம் ஆண்டு நவம்பர் மாதத்தில்  லைபீரிய செனட் பல்லுயிர் தொடர்பான ஐக்கிய நாடுகளின் ஒப்பந்தத்தை அங்கீகரித்து ஒப்புதல் அளித்தது.

மேற்கோள்கள்
-----------

1. ↑  Conservation International Press Release (2000-04-17). "West Africa's Forest Champion Honored". .
2. ↑  Tawa, Renee (2000-04-17). "Honoring a Champion of West Africa’s Wildlife". *Los Angeles Times*.. பார்த்த நாள்: 2008-08-02.
***பத்தினி தெய்வம் (Pathini Deivam)*** 1957 ஆம் ஆண்டு வெளிவந்த இந்தியத் தமிழ் மொழித் திரைப்படமாகும். நாராயணமூர்த்தி இப்படத்தை இயக்கினார். ஜெமினி கணேசன், சாவித்திரி, எம்.என். நம்பியார், எஸ்.வி. ரங்காராவ், பி.எஸ்.வீரப்பா, ஜே.பி. சந்திரபாபு, ஜி. வரலக்ஷ்மி மற்றும் பலர் நடித்துள்ளனர்.

நடிகர்கள்
---------

* ஜெமினி கணேசன்
* மா. நா. நம்பியார்
* எஸ். வி. ரங்கராவ்
* பி. எஸ். வீரப்பா
* வி. எம். ஏழுமலை
* ஜே. பி. சந்திரபாபு
* சாவித்திரி (நடிகை)
* ஜி. வரலட்சுமி
* ராஜசுலோசனா
* எம். சரோஜா
* கிட்டன்
* கண்ணபிரான்
* திருவேங்கடம்
* எம்.சரோஜா
* ஜெயலட்சுமி

படக்குழுவினர்
-------------

* தயாரிப்பாளர்: டபிள்யூ.எசு.வி நாயுடு
* இயக்குனர்: நாராயணமூர்த்தி
* கதை & வசனம்: கே.எம் கோவிந்தராஜன்
* ஸ்டுடியோ: கோல்டன், வாஹினி மற்றும் ரேவதி

கதைச்சுருக்கம்
--------------

மருதநாட்டு அரசன் மஹேந்திரனும், குறிஞ்சிநாட்டு அரசன் குலசேகரனும் நண்பர்கள். மஹேந்திரனை சந்திக்க குலசேகரன் வருகிறான். அப்போது மகேந்திரனின் மனைவி சிவகாமியும், மகன் மணிசேகரனும் குலசேகரனை வரவேற்று சில நாட்கள் அவர்களுடன் தங்க வேண்டுகிறார்கள். குலசேகரனை தன் சகோதரனை போலவே நடத்துகிறாள் சிவகாமி. ஆனால், அவர்களின் உறவில் களங்கம் இருப்பதாக அனுமானிக்கிறான் மஹேந்திரன். சிவகாமியை கொல்ல தனது மந்திரி மதியுகியை அனுப்புகிறான் மஹேந்திரன். சிவகாமியை கொல்லாமல், குலசேகரனிடம் உண்மையைச் சொல்லி, குறிஞ்சிநாட்டிற்குச் செல்ல உதவுகிறான் அந்த மந்திரி. சிவகாமி தான் குலசேகரனை தப்பிக்கவைத்தாள் என்று சந்தேகிக்கிறான் மஹேந்திரன்.

கர்பிணி என்றும் பாராமல், சிவகாமியை சிறையில் இடுகிறான். குழந்தை பிறந்த பிறகு, சிவகாமியின் தலையை கொய்ய ஆணை இடுகிறான் மஹேந்திரன். அவளுக்கு பெண் குழந்தை பிறக்கிறது. உடனே, சிவகாமியை காட்டிற்கு அழைத்துச் சென்று, கொல்ல மணமில்லாத மருதநாட்டு வீரர்கள், குழந்தையை ஆற்றிலும், சிவகாமியை காட்டிலும் விட்டுவிடுகிறார்கள். ஒரு வேடன் சிவகாமியை காப்பாற்றுகிறான். வேடனின் மனைவி அவனை சந்தேகப்படுகிறாள். அதனால், வேடர்களின் தலைவன் சிவகாமியை மலை மீதிருந்து வீச ஆணையிடுகிறான்.

ஆற்றில் கிடைத்த பெண் குழந்தை, பொன்னி என்ற பெயரில் வளர்ந்து வருகிறாள். குலசேகரனின் மகன் ராஜேந்திரன் தற்செயலாக பொன்னியை சந்திக்க நேரிடுகிறது. அவளை காதல் செய்கிறான். அதே நேரம், மஹேந்திரனின் மந்திரி மார்த்தாண்டன் அரசாங்கத்தை கைப்பற்ற முயற்சித்தான். சிவகாமிக்கு என்னவானது? மார்த்தாண்டன் வெற்றிபெற்றானா? காதல் ஜோடிகள் இணைந்தனவா? போன்ற கேள்விகளுக்கு விடை காணுதலே மீதிக் கதையாகும்.

ஒலிப்பதிவு
----------

தஞ்சை இராமையாதாஸ் எழுதிய பாடல் வரிகளுக்கு விஸ்வநாதன்-ராமமூர்த்தி இசை அமைத்தனர்.

குறிப்புகள்
-----------

  




1. 1 2 3   *Pathini Deivam Song Book*. Srimagal Press, Srimagal Company, Madras-1.
2. ↑   *Sadhanaigal Padaitha Thamizh Thiraipada Varalaru*. Sivakami Publishers.
**சித்திக்-லால்** (Siddique–Lal) என்ற இருவரும் ஓர் திரைக்கதை எழுத்தாளர்களும், இரட்டை இயக்குநர்களும் ஆவர். சித்திக் - லால் ஆகிய இருவரும் 1989-1995 காலப்பகுதியில் மலையாளத் திரையுலகில் ஒன்றாக பணி புரிந்தனர்.

பணிகள்
------

நகைச்சுவைத் திரைப்படங்களை தயாரிப்பதில் குறிப்பாக அறியப்பட்ட இவர்கள், *ராம்ஜி ராவ் பேசும்* (1989), *இன் ஹரிஹர் நகர்* (1990), *காட்பாதர்* (1991), *வியட்நாம் காலனி* (1992) *காபூலிவாலா* (1993) போன்றத் திரைப்படங்களில் பணிபுரிந்துள்ளனர். இந்த படங்கள் அனைத்தும் மலையாளத் திரையுலகில் மிகப் பெரிய வெற்றியைப் பெற்றவை. அவற்றில் பல கேரளாவில் ஒரு வழிபாட்டு முறையைப் பின்பற்றுகின்றன. 1993ஆம் ஆண்டில் இருவரும் பிரிந்தனர். ஆனால் பின்னர் சித்திக் இயக்கிய சில படங்களை லால் தயாரித்து தங்கள் தொடர்பைத் தொடர்ந்தார். லால் இயக்கிய *கிங் லையர்* படத்தை இணைந்து எழுத இருவரும் 2016ஆம் ஆண்டில் இரண்டு தசாப்தங்களுக்குப் பிறகு மீண்டும் இணைந்தனர். இருவரும் இயக்குனர் பாசிலிடம் 1984இல் துணை இயக்குநராக பணியாற்றினர்.

1993ஆம் ஆண்டு பிரிந்த பிறகு, சித்திக் ஒரு இயக்குநராக தனது வாழ்க்கையைத் தொடர்ந்தார். அதே நேரத்தில் லால் நடிப்பிற்கு மாறினார். பின்னர் தான் நடிக்கும் படங்களைத் தயாரிக்கத் தொடங்கினார். பின்னர் மலையாள திரைப்படத்தில் ஒரு குறிப்பிடத்தக்க நடிகராகவும், தயாரிப்பாளராகவும் விநியோகஸ்தராகவும் தன்னை நிலைநிறுத்திக் கொண்டார்.

சித்திக் பின்னர் லாலின் தயாரிப்பு நிறுவனமான லால் கிரியேஷன்ஸிற்காக *ஹிட்லர்* (1996) , *பிரண்ட்ஸ்* (1999) ஆகிய படங்களை இயக்கினார். பதினாறு ஆண்டுகளுக்குப் பிறகு, *இன் ஹரிஹர் நகர்*, *2 ஹரிஹர் நகர்* (2009) , *இன் கோஸ்ட் ஹவுஸ் இன்* (2010) ஆகியவற்றின் தொடர்ச்சிகளை இயக்கி லால் மீண்டும் இயக்குநராக திரும்ப வந்தார்.

மேற்கோள்கள்
-----------

1. ↑  "சித்திக்கின் சிறந்த திரைப்படங்களின் பட்டியல்". .
2. ↑  "Kunchacko's Udaya Studio being razed". *மலையாள மனோரமா*. 4 May 2019. .
3. 1 2  Acting is easy, direction most satisfying: Filmmaker Lal
4. ↑  "Straight out of celluloid"

வெளி இணைப்புகள்
---------------

* ஐ.எம்.டி.பி இணையத்தளத்தில் Siddique
* ஐ.எம்.டி.பி இணையத்தளத்தில் சித்திக் - லால்
* Lal Actor/ Director SNP Database பரணிடப்பட்டது 2015-02-15 at the வந்தவழி இயந்திரம்
**என் வீடு என் கணவர்** (*En Veedu En Kanavar*) (வெளியீட்டுக்கு முன்பு **மனைவியை காதலி** என அழைப்பட்டது) 1990 ஆம் ஆண்டய இந்திய தமிழ் காதல் திரைப்படம் ஆகும். சென்பாக ராமன் இயக்கிய இப்படத்தில் சுரேஷ் நதியா ஆகியோர் முதன்மைப் பாத்திரங்களில் நடித்துள்ளனர். இவர்களுடன் ராஜீவ், மனோரமா போன்றோர் இதர பாத்திரங்களில் நடித்துள்ளனர்.

நடிகர்கள்
---------

* சுரேஷ் ராஜாவாக
* நதியா ராதாவாக
* ராஜீவ் குமாராக
* மனோரமா
* மாதுரி
* செந்தில்
* எஸ். எஸ். சந்திரன்
* ஜெய்கணேஷ்
* டெல்லி கணேஷ்
* அஜித் குமார் "என் கண்மணி" பாடலில் பள்ளி மாணவனாக

தயாரிப்பு
---------

இப்படத்திற்கு முதலில் மனைவியைக் காதலி என பெயரிடப்பட்டது. படத்தின் தயாரிப்பு மற்றும் தணிக்கைப் பணிகள் 1988 இல் நிறைவடைந்தன. என்றாலும் 1990 இல்தான் படம் வெளியிடப்பட்டது. படத்தில் இடம்பெற்ற "என் கண்மணி" பாடலில் பள்ளி மாணவனாக அஜித் குமார் ஒரு பள்ளி சிறுவனாக நடித்துள்ளார். இதனால் இது திரையில் அவரது முதல் தோற்றமாக ஆனது.

மேற்கோள்கள்
-----------

1. ↑
2. ↑  "Film News Anandan". *தினகரன் Vellimalar*. 25 May 2013.
3. ↑  Bali, Karan (2015-05-01). "Ajith Kumar". *Upperstall.com*. .
**உலக வறுமை ஒழிப்பு நாள்** (*International Day for the Eradication of Poverty*) ஒவ்வோர் ஆண்டும் அக்டோபர் 17 ஆம் நாள் உலகமுழுவதும் கடைப்பிடிக்கப்படுகிறது. உலகளாவிய ரீதியில் வறுமை தொடர்பான விழிப்புணர்வை ஏற்படுத்தி பசிப்பிணியில் இருந்து மக்களை விடுவிப்பதற்காக ஐக்கிய நாடுகள் அமைப்பு 1992 ஆம் ஆண்டு வறுமை ஒழிப்பு நாளை அதிகாரபூர்வமாக ஏற்றுக்கொண்டது.

உலகில் வறுமை நிலை காரணமாக பாதிக்கப்பட்டுள்ள மக்களுக்கு உதவ வேண்டியதன் அவசியம் குறித்து அனைத்து தரப்பினரின் கவனத்தை ஈர்க்கும் நோக்கத்துடன் வறுமை ஒழிப்பு தினத்தில் பல்வேறு வேலைத் திட்டங்கள் மேற்கொள்ளப்பட்டு வருகின்றன. இந்நாள் 1987 ஆம் ஆண்டு முதன் முதலாக பிரான்சின் பாரிஸ் நகரில் கடைப்பிடிக்கப்பட்டது. பசி, வறுமை, வன்முறை, பயம் என்பவற்றுக் பழியானோரை கௌரவிக்கும் வைகையில் 100,000 மக்கள் டொர்கேட்ரோவின் மனித உரிமைகள் மற்றும் விடுதலை சதுக்கத்தில் ஒன்றுகூடினார்கள்.

மேலும் பார்க்க
--------------

* வறுமை நிலை

வெளியிணைப்புகள்
---------------

* உலக வறுமை ஒழிப்பு தினம் இன்று
[*தொடர்பிழந்த இணைப்பு*], தினகரன், அக்டோபர் 17, 2009
* *"International Day for the Eradication of Poverty"*, Dag Hammarskjöld Library
* *"Social Perspective on Development Branch"*, United Nations Department of economic and social affairs
* *"October 17, World Day to Overcome Extreme Poverty"*, oct17.org
* *"International Movement ATD Fourth World"*
* *"UN Day for Eradication of Poverty - Oct 17"*, Caritas New Zealand
**போர் புலிகள்** காப்பகம் ஒரு கானுயிர் புகலிடமாகும் , இது ஜூலை 2014 இல் புலிகள் காப்பகமாக அறிவிக்கப்பட்டது. இது இந்திய மாநிலமான மகாராட்டிரத்தின் வர்தா மாவட்டத்தில் கிங்கானிக்கு அருகில் அமைந்துள்ளது. இது பல்வேறு வகையான காட்டு விலங்குகளின் இருப்பிடமாகும். இந்தப் புகலிடம்ம் 138.12 km2 (53.33 sq mi). பரப்பளவைக் கொண்டுள்ளது. இதில் போர் அணையின் வடிகால் படுகையும் அடங்கும்.

போர் புலிகள் காப்பகமும் அதை ஒட்டியுள்ள சில பாதுகாக்கப்பட்ட பகுதிகளும் பெஞ்ச் புலிகள் காப்பகத்துடன் (மஹாராட்டிரம்) இணைக்கப்பட்டு , அந்த நன்கு நிறுவப்பட்ட புலிகள் காப்பகத்தின் பரப்பளவை இரட்டிப்பாக்கும் வகையில் ' செயற்கைக்கோள் மையப் பகுதி ' ஆக மாற்றப்படும் என்பது குறிப்பிடத்தக்கது.

போர் புலிகள் காப்பகம் மத்திய வங்காளத்தில் உள்ள பல புலிகள் வாழ்விடங்களில் ஒன்று. பிறவற்றில் பின்வருவன அடங்கும். இவை,வடகிழக்கில் பெஞ்ச் புலிகள் காப்பகம், மகாராட்டிரம் 90 km2 (35 sq mi) ;; கிழக்கிலும் வடகிழக்கிலும் நவேகான் புலிகள் காப்பகம் 125 km2 (48 sq mi) ; கிழக்கிலும் தென்கிழக்கிலும் உம்ரேத் கர்கண்ட்லா கானுயிர் புகலிடம் 75 km2 (29 sq mi) ; தென்கிழக்கில் தடோபா - அந்தாரி புலிகள் காப்பகம் 85 km2 (33 sq mi) ; மேற்கில் மேல்காட் புலிகள் காப்பகம் 140 km2 (54 sq mi); வடமேற்கில் சாத்புரா தேசிய பூங்கா மற்றும் புலிகள் காப்பகம் , 160 km2 (62 sq mi) ஆக அமைந்துள்ளன. .

மேற்கோள்கள்
-----------

1. ↑  
**Lua error in Module:Citation/CS1 at line 1529: attempt to call field 'has\_accept\_as\_written' (a nil value).**
2. ↑  
**Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
3. ↑  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
4. ↑  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
5. ↑  
**Lua error in Module:Citation/CS1 at line 1529: attempt to call field 'has\_accept\_as\_written' (a nil value).**
***மேற்குப் பகுதிகள் குறித்த மகா தாங் பதிவுகள்*** (Great Tang Records on the Western Regions) என்பவை சீன வரலாற்றுவரைவியலில் நடு சீனாவின் சங்கன் என்ற பகுதியில் இருந்து மேற்குப் பகுதிகளுக்கு யுவான் சுவாங் மேற்கொண்ட 19 ஆண்டு காலப் பயணம் குறித்த ஒரு குறிப்பு ஆகும். வடமேற்கு சீனாவில் தற்போதைய சிஞ்சியாங் அருகில் உள்ள பட்டுப் பாதைகளின் வழியாக இந்தப் பௌத்த அறிஞர் பயணம் மேற்கொண்டார். மேலும் நடு ஆசியா மற்றும் தெற்காசியாவில் இருந்த அண்டை பகுதிகள் வழியாகவும் பயணங்கள் மேற்கொண்டார். இந்த சீன பகுதிகள் தவிர்த்து தெற்கே காஞ்சிபுரம் வரையிலும், இந்தியாவின் வெளிப்புற விளிம்பு வழியாக யுவான் சுவாங் பயணம் மேற்கொண்டார். யுவான் சுவாங்கின் பயணங்கள் சீனா மற்றும் இந்தியாவின் பண்பாட்டுக் கலப்பு ஆய்வுகளில் ஒரு முக்கிய இடத்தை வரையறுத்து காட்டுவதோடு மட்டுமல்லாமல், உலகம் முழுவதுமான பண்பாட்டுக் கலப்பு ஆய்வுகளிலும் எல்லைகளை வரையறுக்கின்றன. யுவான் சுவாங்கின் புனிதப் பயணம் குறித்து மட்டுமல்லாமல் தாங் சீனாவின் சுற்றியிருந்த பட்டணங்கள் மற்றும் மாகாணங்கள் குறித்த இவரது குறிப்புகளையும் குறிப்பிடுகின்றன.

இந்நூல் 646ஆம் ஆண்டு தொகுக்கப்பட்டது. 626 மற்றும் 645 ஆகிய ஆண்டுகளுக்கு இடையில் இவர் மேற்கொண்ட பயணங்களை விளக்கியது. யுவான் சுவாங்கின் ஒரு சீடரான பியாஞ்சி யுவான் சுவாங்கின் மேற்பார்வையின் கீழ் இந்நூலை ஓர் ஆண்டுக்கும் மேலாக தொகுத்தார்.

மேற்கோள்கள்
-----------

1. ↑  **Lua error in Module:Citation/CS1 at line 2627: attempt to call field 'has\_accept\_as\_written' (a nil value).**
2. ↑  Ray, Haraprasad (2000). "Indo-Chinese Diplomatic Relations in Historical Perspectivethe South Indian Chapter". *Proceedings of the Indian History Congress* **61**: 1093–1103.